### Resumé

På mødet den 3. juni 2025 besluttede Teknisk Udvalg at forlænge et midlertidigt stop for planlægning af store solcelleanlæg med et år. Endvidere besluttede udvalget på mødet i august 2025 at tage en drøftelse af, om nogle af de indsendte forslag til arealer til solcelleanlæg skal sorteres fra.

### Sagsfremstilling

Teknisk Udvalg besluttede på mødet den 6. maj 2025 at forlænge et midlertidigt stop for planlægning af store solcelleanlæg i det åbne land. Det sker på baggrund af byrådets beslutning om, at kommunen skal fokusere på at skabe rammerne for tre større energiparker ved [adresse], [adresse] og [adresse]. Den 3. juni besluttede udvalget, at det midlertidige stop forlænges med et år.

Kommunen har gennem de senere år modtaget en del henvendelser om arealer, der ønskes udnyttet til solcelleanlæg. Forvaltningen har forud for den politiske behandling skrevet til ansøgerne for at bede dem om at bekræfte, at de stadigvæk ønsker deres forespørgsel/ansøgning opretholdt. Der er kommet positive tilbagemeldinger på otte områder, hvoraf to af områderne er kommet til siden marts 2024, se bilag.

Forvaltningen har lavet en foreløbig screening af arealerne i forhold til landskabsinteresser og forhold til naboer. Arealerne er blevet karakteriserede som egnede, måske-egnede og uegnede. I de politiske proces-og prioriteringsprincipper for VE-anlæg, som byrådet besluttede i 2023, indgår et kriterium om geografisk spredning af anlæggene.

På mødet den 6. maj 2025 besluttede Teknisk Udvalg, at det drøftes på et senere møde, om nogle forslag til placeringer, som ligger tæt på allerede planlagte solcelleanlæg eller de kommende energiparker, skal sorteres fra.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Historik

#### Teknik- og Miljødirektøren indstiller, den 3. juni 2025, punkt 101:

**at** det midlertidige stop for solcelleanlæg forlænges med et år, og

**at** det drøftes, om nogle af forslagene til arealer til solcelleanlæg skal sorteres fra.

#### Beslutning fra Teknisk Udvalg, den 3. juni 2025, punkt 101:

1.at godkendt.

2.at udsat til kommende udvalgsmøde

Henrik Andresen var fraværende.

### Indstilling Teknik- og Miljødirektøren indstiller

**at**det drøftes, om nogle af forslagene til arealer til solcelleanlæg skal sorteres fra.

### Beslutning

Drøftet.